	
	


На основу члана 27. став 5. Закона о стечају (Службени гласник РС, број 104/09), стечајни управник стечајног дужника PREDUZEĆE ZA PROIZVODNJU MLINSKIH PROIZVODA FIDELINKA – MLINARSTVO DOO SUBOTICA - U STEČAJU, ул. Чантавирски пут бр. 1, Суботица, матични број 20114479 („Стечајни дужник“)

ОБЈАВЉУЈЕ
ПОЗИВ ЗА ДАВАЊЕ  ПОНУДЕ ЗА ПРУЖАЊЕ УСЛУГА  ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА

I. Предмет пројекта
Предмет пројекта су услуге у спровођењу стечајног поступка.

Стечајни дужник спроводи поступак избора најбољег понуђача за пружање услуга процене вредности покретне и непокретне имовине Стечајног дужника и позива заинтересована лица која испуњавају услове наведене у овом позиву да доставе своје понуде.

II. Сврха пројекта
Сврха пројекта је да се на основу извршене анализе и процене имовине Стечајног дужника створе услови за уновчење имовине Стечајног дужника, све у складу са Законом о стечају и Националним стандардом бр. 5.

III. Метод процене
Понуђач са којим се закључи уговор, вршиће анализе на основу одредаба Закона о стечају, Националног стандарда бр. 5 о начину и поступку уновчења имовине стечајног дужника, те Правилника о националним стандардима, кодексу етике и правилима професионалног понашања лиценцираног проценитеља ("Сл. гласник РС", бр. 70/2017), користећи методе утврђене овим прописима, а које омогућавају исказивање реалне вредности имовине.
IV. Извештај о процени
Понуђач је дужан да достави детаљан извештај у писаној форми који мора да садржи следеће:

· Предмет процене,

· Датум процене,

· Класификацију по групама основних средстава,

· Опис метода коришћених у процени сваке групе основних средстава,

· Закључак о процењеној вредности имовине Стечајног дужника,

· Претпоставке и ограничавајуће услове,

· Прилоге о исказаним вредностима имовине по свакој ставци основних средстава (такође и у електронској форми погодној за пренос у регистар основних средстава).

V. Рок за извршење посла
Рок за извршење посла и реализацију пројекта износи 30 дана од дана потписивања уговора са најбољим понуђачем.

VI. Услови конкурисања
Понуда се може послати уколико понуђач испуњава следеће услове:

· Да је регистрован за обављање одговарајуће делатности,

· Да му у року од 2 године пре достављања понуде није изречена правноснажна судска или управна мера забране обављања делатности која је предмет ове понуде,

· Да је за текућу годину измирио доспеле порезе и доприносе и друге јавне дажбине у складу са прописима Републике Србије,

· Да располаже неопходним кадровским и техничким капацитетом за вршење услуга из понуде

VII. Остале информације
Уколико сте заинтересовани, своју званичну и обавезујућу понуду можете поднети ,најкасније до 24-oг децембра 2021. године, до 14:00 часова на адресу 

“Фиделинка-Млинарство”доо у стечају,ул.Максима Горког 23,24000 Суботица.
Понуда се доставља у два примерка, са назнаком „ПОНУДА – Пружање услуга процене вредности имовине стечајног дужника Фиделинка-Млинарство доо Суботица – у стечају“.

Понуда мора да садржи:

· Доказ о испуњености услова из тачке VI. позива,

· Рок у коме ће процена бити урађена,

· Цену за пружање услуга исказану у динарима, са посебно исказаним ПДВ-ом (уколико је понуђач обвезник плаћања ПДВ-а),

· Динамику плаћања цене.

Одлука о избору најбољег понуђача, на основу техничких и финансијских понуда, биће донета у року од пет дана од истека рока за подношење понуда, о чему ће бити обавештени сви понуђачи.

Након избора најбољег понуђача стечајни управник ће се обратити стечајном судији за давање сагласности за ангажовање стручног лица, након чега ће се приступити закључењу уговора.

Наручилац задржава право да по пријему свих понуда донесе одлуку да не изабере ниједног понуђача, о чему ће понуђачима доставити писано обавештење.

У случају одустанка од избора најбољег понуђача, наручилац неће бити одговоран ни на који начин за стварну штету или изгубљену добит, или било какву другу штету коју понуђач може услед тога да претрпи, те се понуђач достављањем понуде безусловно и неопозиво саглашава са тим и прихвата наведене услове и одрицања наручиоца од одговорности.  

